ΠΡΟΚΗΡΥΞΗ ΙΣΤΙΟΠΛΟΪΚΟΥ ΑΓΩΝΑ ΑΝΟΙΚΤΗΣ ΘΑΛΑΣΣΑΣ

«ΚΑΣΙΔΙ 2025»

**Κυριακή 6 Απριλίου 2025**

1. ΟΡΓΑΝΩΣη – τοπος διεξαγωγης

O ΣΕΑΝΑΤΚ προκηρύσσει τον ιστιοπλοϊκό αγώνα **«ΚΑΣΙΔΙ 2025»** για σκάφη ανοικτής θάλασσας καταμετρημένα κατά ORC (International ή Club). Ο αγώνας θα διεξαχθεί την Κυριακή 6 Απριλίου 2025 στην περιοχή του Σαρωνικού Κόλπου.

1. ΓΡΑΜΜΑΤΕΙΑ

Η διεύθυνση της Γραμματείας και της Επιτροπής Αγώνων είναι:

ΣΕΑΝΑΤΚ

Ναυταθλητική Μαρίνα Καλλιθέας (Δέλτα)

Τηλέφωνα : 210 4130805 Fax: 210 4130894

E mail: seanatk@otenet.gr

Ιστοσελίδα : www.seanatk.gr

Η Γραμματεία θα είναι διαθέσιμη τις εργάσιμες ημέρες από 12:00 έως 16:00. Συνιστάται η επικοινωνία να γίνεται ηλεκτρονικά. Ο Επίσημος Πίνακας Ανακοινώσεων του αγώνα θα είναι αναρτημένος στην ιστοσελίδα του Ομίλου.

1. ΚΑΝΟΝΙΣΜΟΙ

Ο αγώνας θα διεξαχθεί σύμφωνα με τους παρακάτω κανονισμούς, όπως αυτοί θα ισχύουν την ημέρα του αγώνα :

* Οι Κανόνες Αγώνων Ιστιοπλοΐας της World Sailing (Racing Rules of Sailing, RRS) 2025-28.
* Οι Ειδικοί Κανονισμοί Ασφαλείας Ανοικτής Θαλάσσης (Offshore Special Regulations, OSR) 2024-25.

Ο αγώνας κατατάσσεται στην κατηγορία 4 του Κανονισμού. **Όλα τα σκάφη υποχρεούνται να διαθέτουν VHF με τα κανάλια 16 & 74, καθώς και ένα κινητό τηλέφωνο σε λειτουργία.**

* Οι ισχύουσες Ειδικές Διατάξεις και εγκύκλιοι της ΕΙΟ/ΕΑΘ 2025 για τους Αγώνες Ανοικτής Θάλασσας.
* Ο Διεθνής Κανονισμός Αποφυγής Συγκρούσεων στη Θάλασσα (Από τη δύση έως την ανατολή του ηλίου αντικαθιστά το Μέρος 2 των RRS).
* Ο Κανονισμός Αγώνων της ΕΙΟ.
* Ο ισχύων Αθλητικός Νόμος
* Η παρούσα Προκήρυξη Αγώνων, οι Οδηγίες Πλου και οι τυχόν τροποποιήσεις τους.

Σε περίπτωση αντίφασης, υπερισχύουν οι Οδηγίες Πλου.

1. ΔΙΑΦΗΜΙΣΕΙΣ – ΑΤΟΜΙΚΗ ΔΙΑΦΗΜΙΣΗ ΕΠΙ ΣΚΑΦΩΝ

Ισχύει ο Κώδικας Διαφήμισης της World Sailing (Advertising Code). Η εφαρμογή των διατάξεων του Κανονισμού θα ισχύσει από την 08:00 μέχρι την 24:00 της Κυριακής 6 Απριλίου 2025.

Σκάφη που φέρουν ατομική διαφήμιση πρέπει να έχουν σχετική γραπτή άδεια από την Εθνική Αρχή και να καταθέσουν αντίγραφο της αδείας μαζί με την δήλωση συμμετοχής.

1. ΧΟΡΗΓΟΣ ΤΗΣ ΔΙΟΡΓΑΝΩΣΗΣ

Εάν υπάρξει χορηγός θα γνωστοποιηθεί με νεότερη ανακοίνωση.

Ο οργανωτής όμιλος μπορεί να απαιτήσει τα συμμετέχοντα σκάφη να φέρουν σημαία ή αυτοκόλλητο με το σήμα του χορηγού καθ’ όλη τη διάρκεια των αγώνων.

1. ΔΙΚΑΙΩΜΑ ΣΥΜΜΕΤΟΧΗΣ

Στον αγώνα έχουν δικαίωμα συμμετοχής σκάφη με έγκυρο Πιστοποιητικό Ισοζυγισμού έκδοσης 2025 κατά ORC International ή ORC Club.

Το δικαίωμα συμμετοχής ορίζεται σε 20 Ευρώ, και θα πρέπει να κατατεθεί στον τραπεζικό λογαριασμό του διοργανωτή Ομίλου, ο οποίος είναι ο παρακάτω:

 ΤΡΑΠΕΖΑ ΠΕΙΡΑΙΩΣ:

 GR05 0172 1870 0051 8706 1789 457

 Δικαιούχος: Σ.Ε.Α.Ν.Α.Τ.Κ.

Αποδεικτικό της κατάθεσης να αποσταλεί μαζί με τη Δήλωση συμμετοχής.

1. ΔΗΛΩΣΕΙΣ ΣΥΜΜΕΤΟΧΗΣ

Οι Δηλώσεις Συμμετοχής πρέπει να υποβληθούν στην Γραμματεία του ΣΕΑΝΑΤΚ το αργότερο μέχρι και την Παρασκευή 4 Απριλίου 2025 και ώρα 20:00 και να αποσταλούν ηλεκτρονικά με το ειδικό έντυπο δήλωσης συμμετοχής, το οποίο είναι διαθέσιμο και στην ιστοσελίδα του ΣΕΑΝΑΤΚ.

Οι δηλώσεις πρέπει να συνοδεύονται από:

* Αντίγραφο του ισχύοντος Πιστοποιητικού Καταμέτρησης. Το Πιστοποιητικό Καταμέτρησης δεν μπορεί να έχει ημερομηνία έκδοσης μεταγενέστερη της 4ης Απριλίου 2025 και ώρα 15:00.
* Αντίγραφο Ασφαλιστηρίου Συμβολαίου του σκάφους εν ισχύ, σύμφωνα με τις διατάξεις της Εθνικής Αρχής.
* Κατάσταση Πληρώματος, με τις προϋποθέσεις που ορίζει η Εθνική Αρχή. Μετά την πάροδο του χρονικού ορίου συμμετοχής, αλλαγές στην κατάσταση πληρώματος γίνονται μέσω του ΕΝΤΥΠΟΥ ΑΛΛΑΓΗΣ ΠΛΗΡΩΜΑΤΟΣ.

**Προσοχή: Είναι υποχρεωτική για κάθε μέλος του πληρώματος η ύπαρξη Αθλητικού Δελτίου ΕΙΟ σε ισχύ, ο αριθμός του οποίου θα πρέπει να αναγράφεται στην Κατάσταση Πληρώματος. Χωρίς αυτό δεν θα γίνεται αποδεκτή η συμμετοχή του σκάφους στον αγώνα.**

* Δήλωση ενός αριθμού κινητού τηλεφώνου, το οποίο θα βρίσκεται σε λειτουργία καθ’ όλη τη διάρκεια του αγώνα.
* Σε περίπτωση ύπαρξης διαφήμισης επί του σκάφους, αντίγραφο της σχετικής άδειας της Εθνικής Αρχής

H Οργανωτική Επιτροπή διατηρεί το δικαίωμα να δεχθεί δηλώσεις συμμετοχής και μετά τη λήξη του χρονικού ορίου υποβολής.

1. ημερομηνιες / ΔΙΑΔΡΟΜΕΣ

Παρασκευή 4/4/2025 20:00 Λήξη χρονικού ορίου δηλώσεων συμμετοχής.

Σάββατο 5/4/2025 14:00 Ανάρτηση των Οδηγιών Πλου στον Πίνακα

 Ανακοινώσεων.

Κυριακή 6/4/2025 10:30 Εκκίνηση Αγώνα : Φάληρο – Ν. Κασίδι αριστερά (περιστροφή) – Φάληρο (απόσταση 20 ν.μ. περίπου).

Η Επιτροπή Αγώνων μπορεί να επιβραχύνει τη διαδρομή για µία ή περισσότερες κατηγορίες. Σχετικές διευκρινίσεις θα περιλαμβάνονται στις Οδηγίες Πλου.

1. ΣΧΗΜΑΤΙΣΜΟς & ΣΥγχωνευση ΚΑΤΗΓΟΡΙΩΝ

Η Επιτροπή Αγώνα θα διαχωρίσει τα συμμετέχοντα σκάφη στις ακόλουθες κατηγορίες:

**9.1. Performance**

Στην κατηγορία αυτή θα συμμετέχουν τα σκάφη με πιστοποιητικό ORC International ή ORC Club χαρακτηρισμένα ως Performance, καθώς και τα σκάφη με DA (Dynamic Allowance) μικρότερο από ή ίσο με 0,230.

**9.2** **Sport**

Στην κατηγορία αυτή θα ενταχθούν τα σκάφη με πιστοποιητικό ORC International ή ORC Club χαρακτηρισμένα ως Sport, καθώς και τα σκάφη με DA (Dynamic Allowance) μεγαλύτερο από 0,230.

Σκάφος που ανήκει στην κατηγορία Sport μπορεί να συμμετέχει στη κατηγορία Performance εάν το επιθυμεί, δηλώνοντάς το στη δήλωση συμμετοχής.

Οι κατηγορίες Performance & Sport θα χωριστούν σε επιμέρους υποκατηγορίες, ανάλογα με τη συμμετοχή.

**9.3 Non-Spin/HSF**

Τα σκάφη χωρίς μπαλόνι (Νon-Spinnaker) με πιστοποιητικό αυτού του τύπου θα ενταχθούν στην κατηγορία αυτή υποχρεωτικά. Στην περίπτωση όπου δεν συμπληρώνεται ο απαιτούμενος αριθμός συμμετοχών προκειμένου η ιστιοδρομία για την κατηγορία αυτή να είναι έγκυρη σύμφωνα με τις διατάξεις της ΕΑΘ, το σκάφος θα ενταχθεί στην αντίστοιχη του πιστοποιητικού του κατηγορία.

Τυχόν συγχώνευση των κατηγοριών θα δοθεί μαζί με τις Οδηγίες Πλου.

1. ΣΥΣΤΗΜΑ ΔΙΟΡΘΩΣΕΩΣ ΧΡΟΝΟΥ

10.1 Για τα σκάφη της κατηγορίας Performance, θα εφαρμοστεί το σύστημα διόρθωσης χρόνου **Performance Curve Scoring – Constructed Course**. Εναλλακτικά θα εφαρμοστεί το σύστημα διόρθωσης **Time On Time (ToT) – All Purpose**. Είναι στην κρίση της Επιτροπής Αγώνα ποιο σύστημα θα χρησιμοποιήσει.

Τα δεδομένα των µμετρήσεων της Επιτροπής Αγώνα σχετικά µε τον προσδιορισμό των πλεύσεων, δεν συνιστούν λόγο αίτησης για επανόρθωση (redress).

10.1 Για τα σκάφη της κατηγορίας Sport και Non-Spinnaker, θα εφαρμοστεί το σύστημα διόρθωσης χρόνου **Time On Time (ToT) – All Purpose**.

1. ΣΥΣΤΗΜΑ ΒΑΘΜΟΛΟΓΙΑΣ

Η βαθμολογία του αγώνα θα γίνει με το Σύστημα Χαμηλής Βαθμολογίας του Παραρτήματος Α των Διεθνών Κανονισμών της World Sailing. Η κατάταξη των επιμέρους κατηγοριών θα προκύπτει από τη Γενική Κατάταξη.

1. ΟΔΗΓΙΕΣ ΠΛΟΥ - ΣΥΓΚΕΝΤΡΩΣΗ ΚΥΒΕΡΝΗΤΩΝ

Οι Oδηγίες Πλου θα αναρτηθούν στον Επίσημο Πίνακα Ανακοινώσεων του αγώνα το Σάββατο 5/4/2024 (ο σύνδεσμος θα υπάρχει και στην ιστοσελίδα του Ομίλου). Δεν θα πραγματοποιηθεί Συγκέντρωση Κυβερνητών.

1. ΚΑΤΑΣΤΑΣΗ ΠΛΗΡΩΜΑΤΟΣ

Αλλαγές στη σύνθεση του πληρώματος μπορούν να γίνουν μόνον μέσω του ΕΝΤΥΠΟΥ ΑΛΛΑΓΗΣ ΠΛΗΡΩΜΑΤΟΣ και κατόπιν έγκρισης από την Επιτροπή Αγώνων.

Για λόγους ασφάλειας και ευθύνης τόσο του εντεταλμένου εκπροσώπου του σκάφους όσο και της Επιτροπής Αγώνων, η διαπίστωση λανθασμένης κατάστασης πληρώματος μπορεί να επιφέρει ακύρωση του σκάφους στην συγκεκριμένη ιστιοδρομία.

1. ΕΛΕΓΧΟΙ ΚΑΤΑΜΕΤΡΗΣΕΩΣ ΚΑΙ ΕΠΙΘΕΩΡΗΣΗ ΣΚΑΦΩΝ

Η Επιτροπή Αγώνων και η Τεχνική Επιτροπή διατηρεί το δικαίωμα επιθεώρησης και ελέγχου των συμμετεχόντων σκαφών, σε οποιοδήποτε σημείο αυτά και αν βρίσκονται, από την 5η Απριλίου 2025 ώρα 16:00 έως και δύο ώρες μετά τον τερματισμό του τελευταίου σκάφους.

Σε περίπτωση επιθεώρησης θα πρέπει να είναι διαθέσιμο και να τίθεται υπ’ όψη της Επιτροπής αντίγραφο του ισχύοντος Πιστοποιητικού Ισοζυγισμού και του Measurement Inventory, όπου αυτό απαιτείται.

Επιτρέπεται η χρήση μόνο καταμετρημένων και σφραγισμένων πανιών, με έγκυρη σφραγίδα καταμέτρησης, πάντα σύμφωνα με το ισχύον Πιστοποιητικό Ισοζυγισμού του κάθε σκάφους και τους σχετικούς ισχύοντες Κανονισμούς.

1. ΕΥΘΥΝΗ

Όλοι οι συμμετέχοντες στον αγώνα αποδέχονται ότι συμμετέχουν και αγωνίζονται αποκλειστικά με δική τους ευθύνη. Ούτε οι οργανωτές, ούτε οποιαδήποτε άλλη Επιτροπή που έχει σχέση με τον αγώνα φέρει καμία ευθύνη για οποιεσδήποτε υλικές και ηθικές ζημίες ή βλάβες στο υλικό, για βλάβες προερχόμενες από τραυματισμό ή θάνατο προσώπου στους μετέχοντες ή τρίτους, που τυχόν συμβούν κατά την διάρκεια του αγώνα ή οιαδήποτε άλλη ώρα.

Είναι αποκλειστική ευθύνη του κυβερνήτη ή όσων χειρίζονται το σκάφος να κρίνουν τη φυσική κατάσταση και το βαθμό εκπαιδεύσεως του πληρώματος, την αξιοπλοΐα του σκάφους του, της εξαρτίας, την ένταση του ανέμου, την κατάσταση της θάλασσας και τις μετεωρολογικές προγνώσεις και να αποφασίσουν αν θα λάβουν μέρος ή όχι στον προγραμματισμένο αγώνα.

Ιδιαίτερα εφιστάται η προσοχή στον θεμελιώδη κανόνα RRS 4 των Διεθνών Κανονισμών Ιστιοδρομιών της World Sailing «Απόφαση για την συμμετοχή σε ιστιοδρομία», στον Κανονισμό Offshore Special Regulations της World Sailing, ειδικά σχετικά με τις γνώσεις παροχής εξειδικευμένων πρώτων βοηθειών, καθώς και στα οριζόμενα στις Ειδικές Διατάξεις Αγώνων της ΕΑΘ/ΕΙΟ.

Κατά την διάρκεια του αγώνα είναι υποχρεωτική η λειτουργία του VHF (υποχρεωτικά Κανάλια 16 & 74) καθώς και του δηλωθέντος κινητού τηλεφώνου.

1. ΑΣΦΑΛΕΙΑ ΣΚΑΦΩΝ

Όλα τα συμμετέχοντα σκάφη οφείλουν να διαθέτουν έγκυρη ασφαλιστική κάλυψη έναντι τρίτων. Το ασφαλιστήριο συμβόλαιο πρέπει να καλύπτει ρητά την αστική ευθύνη έναντι τρίτων κατά την συμμετοχή του σκάφους σε αγώνες ιστιοπλοΐας.

1. δικαιωματα χρησησ

Ο ΣΕΑΝΑΤΚ διατηρεί το δικαίωμα να χρησιμοποιεί οπτικό υλικό από τον αγώνα κατά την κρίση του, χωρίς καμία απαίτηση από τους συμμετέχοντες.

1. επαθλα

Θα απονεμηθούν έπαθλα στους νικητές, ανάλογα με τη συμμετοχή. Η απονομή επάθλων θα γνωστοποιηθεί με νεότερη ανακοίνωση.

Η ΟΡΓΑΝΩΤΙΚΗ ΕΠΙΤΡΟΠΗ